રાજ્યમાં 6 ઓગસ્ટથી અત્યાર સુધીમાં 38 મહિલાઓની ચોટલી કપાયાની ઘટના બની હતી. રાજ્ય સરકારે આ મામલાની તપાસ CID ને સોંપી હતી. જેમાં CID ટીમ બનાવીને તાપસ શરૂ કરી હતી. જેની પ્રાથમિક તપાસમાં આ ગુનાહિત કૃત્ય નહીં હોવાનું જાણવા મળ્યું હતું. આ કૃત્યનો ભોગ બનનાર માનસિક રીતે બીમાર હોવાનું સામે આવ્યું હતું. આ રોગને મનોવૈજ્ઞાનિક ભાષમાં માસ હિસ્ટીરિયા તરીકે ઓળખવામાં આવે છે. તો બીજી તરફ પોલીસે પણ આ પ્રકારની અફવા ફેલાવનાર વિરુદ્ધ ફરિયાદ કરવામાં આવશે તેવુ જણાવ્યું હતુ.